Käesolev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Las ma küsida te käest:
kas kellegi te elus on olnud olukordi, kui Jeesus samal ajal magab paadis?
Keegigi?
On kellegagi teist juhtunud midagi halba või kurba,
kus teil oli tunne, et Jumal lihtsalt polnud kohal?
Andke käega märku, kui nii on olnud.
Teate, mis? Neid asju juhtub me kõigiga
ja need on me usu proovilepanekud.
Peame minema neist läbi suhtumisega:
"Mul ükskõik, kuidas need välja näevad;
mul ükskõik, mida näen või tunnen;
mul ükskõik, kaua läbimurdega läheb -
Jumal on vastus igale mu eluolukorrale,
mistõttu usun Temasse ega kaota oma hingerahu."
Võiks siinkohal mainida mitmeid erinevaid asju,
kuid ütlen lihtsalt nii palju -
ka teile, kes vaatate meid teleri kaudu,
või kuulate selle kõne salvestust,
või istute siin võrratus paigas täna.
Kui sa oled kasvõi grammi võrragi solvunud Jumala peale,
siis lase sel minna ja heida see endast kaugele,
sõlmides täis rahu Jumalaga.
Võid öelda:
"Jumal, ma ei mõista seda kõike, aga samas - ma ei peagi.
Mitte mina, vaid Sina valitsed mu elu üle.
Ma kuulun Sulle ja usaldan Sind piisavalt, et uskuda,
et mis iganes ka ei juhtuks, Sa pöörad selle heaks
ja sead kõik korda."
Ma ei mõista tänaseni,
miks lapsed kannatavad kuritarvitamise ja vägivalla all.
Minu jaoks on see kõige põlastusväärsem asi üldse.
Kuid Jumal tõotab meile Piiblis,
et Ta annab meile topelt õnnistuse möödunud hädade ja murede asemel,
kui me vaid järgime Tema plaani.
Ja teate, mis?
Jumal on heastanud mulle mitmekordselt kõik selle,
millest omal ajal läbi läksin, või millest ilma jäin.
Jumal on mulle selle enam kui sajakordselt tagasi andnud
ja Ta tahab teha seda sama ka sinu elus.
Palgapäev on tulekul!
Aamen?
Palgapäev on tulekul.
Lisaks sellele veel palju muid häid asju.
Rääkisime eelmine kord sellest, kuidas omada rahu iseendaga
ja kuidas olla iseenda parim sõber. Seda siis lisaks Jeesusele.
Sa pead olema iseenda parim sõber.
Inimestest on Dave minu parim sõber.
Mu lapsed on mu parimad sõbrad.
Kuid kui olud kitsaks lähevad, pead olema iseenda parim sõber,
sest sa kunagi ei tea,
kus keegi võib sulle pettumuse valmistada,
või mitte olla olemas su jaoks.
Vahel inimesed ei saa isegi aru, et nad pole olemas su jaoks,
kuid me kõik teame, et inimesed teevad meile haiget
ja valmistavad pettumusi.
Samas, kui oled ka ise enda vastu, läheb elu ikka täiega karmiks.
Kui palju on ilmas inimesi, kes pole rahujalal iseendaga!
Astume korra oma mullist välja ja küsime:
kui paljud teist on iseendaga pidevalt sõjajalal?
Vähemalt pooled.
Ja ülejäänud teist pole veel kindlad, kas teil jagub julgust kätt tõsta.
Sa ei meeldi iseendale.
Osad lausa vihkavad iseennast.
Mõtled pidevalt sellele, mida sa valesti teed.
Sa ei tea, kuidas kinnitada end Jumalas.
Kuid me peaks olema piisavalt julged tunnistama,
et lisaks nõrkustele on meil siiski ka tugevaid külgi.
Seetõttu ei pea sa pidevalt mõtlema oma nõrkustele,
aga sa võid mõelda ka oma tugevustele.
Kui paljud on tublid ja osavad milleski?
Kuidas oleks, kui mõtleks siis vahel ka neile asjadele,
mitte vaid sellele, mis on mööda.
See pole mingi uhkuse küsimus, kui seda teed.
Sa võid tänada Jumalat oma ustavuse, pühendumise,
mitte kergesti allaandmise, organiseerituse ja tubli töö eest.
Selle eest, et oled pühendunud lapsevanem.
Täna Jumalat andide eest, mille Ta on sulle andnud
ja mida sa rakendad,
usaldades, et Tema katab kõik su nõrgad kohad.
Jumal kannab hoolt su nõrkade kohtade eest.
Ära võrdle end ega võistle kellegi teisega.
Jumal ei ole kutsunud sind kellekski teiseks,
Ta on kutsunud sind olema sina ise.
Seetõttu sa ei pea olema nagu keegi teine.
Ütle: "Olen rõõmus, et olen mina ise!"
Usu, et Jumal armastab sind tingimusteta.
Ta armastab sind täna sama palju, kui Ta eales armastada võiks.
Nii et isegi kui käituksid paremini,
ei armastaks Ta sind sellepärast rohkem, kui täna,
sest Jumal ise ongi armastus.
See pole miski, mida Ta teeb, vaid kes Ta on.
Hinda end kui Jumala erilist ja unikaalset loodut.
Sa pole mingi imelik, vaid unikaalne.
Selles on suur vahe.
Ma arvasin alati, et mu hääl on täiega imelik.
"Ma ei kõla üldse nagu teised naised!"
Nii et ma püüdsin mahendada oma häält
ja kõlada nunnumana.
Ma tõesti tegin seda.
"Tänu Jumalale!"
Mitte niimoodi müristades,
nagu ma tavaliselt ütlen: "Tänu Jumalale!"
Ma tõesti pidasin ennast imelikuks.
Kuid siis ma mõistsin, et mu hääl ongi erinev;
et eeldavasti polegi kellelgi teisel sellist häält,
mistõttu ma olen unikaalne!
Unikaalsed asjad aga on palju väärtuslikumad.
Aamen?
Ka osade teie juures on midagi väga unikaalset.
Igal ühel meist on mõni unikaalne omadus,
mis eristab meid kõigist teistest.
Nii ei lõpeta enese piinamine arvamises,
et pead mahtuma kellegi teise vormi.
Jumal lõi sind täiesti teadlikult,
mistõttu Ta ka tahab, et tõuseksid julgelt
ja oleks see inimene, kelleks sind on loodud.
Kuid Piibel ütleb ka seda, et meil peab olema rahu teistega.
Nii et rahu Jumalaga,
rahu iseendaga
ja rahu teiste inimestega.
Ja see viimane on probleem, kas pole?
Oh armas aeg, ma pole kindel,
kas mul jagub piisavalt aega sel teemal rääkida.
2 Timoteosele 2:23 ütleb laiendatud piiblitõlkes järgmist:
"Keeldu, sulge oma meeled ja ära tee mingit pistmist
mõttetute, haiglast infot sisaldavate, mahakiskuvate, rumalate vaidlustega
mõttetute teemade üle..."
Piibel ise ütleb nii. Tere tulemast Piibli juurde!
"Sest sa tead, et need põhjustavad ainult tüli
ja õhutavad riidu."
Ehk siis niipea, kui mõni mõte, mis võib põhjustada tüli,
riidu, ebakõlasid ja killustatust,
hakkab ketrama su peas, tuleb sellele blokk peale panna.
Öelda sellele kohe konkreetselt: "Ei! Ma ei lähe seda teed."
"Oh, kui mul vaid poleks neid mõtteid!"
See ei toimi!
"Oh, kui vaid Saatan jätaks mu rahule!"
"Kas te palun paluks, et Saatan jätaks mu rahule?"
Ei, ei paluks.
See oleks mõttetu ajaraiskamine.
Küll aga võin paluda selle pärast, et oleksid piisavalt täis Püha Vaimu,
et kui Saatan jälle sonkima tuleb,
oled sina see, kes talle tuule alla teeb,
mitte tema ei valitse sinu üle.
Aamen?
Jeesus ei jamanud Saatanaga üldse, vaid ütles: "Tagane minust Saatan!
Sa tood vaid pahandust kaela ja oled mul tee peal ees."
Aamen?
"Alistuge Jumalale, pange vastu Kuradile
ja ta põgeneb te juurest." Jaakobuse 4:7
Nii et kogu me ärrituvus, rahu puudumine ja solvumised
on kõik asjad, mida Saatan üles õhutab.
Kuid ükski Jumala teener ei peaks olema pinges.
2 Timoteosele 2:24
"Ükski Jumala sulane ei tohiks olla riiakas, sõjakas
ja oma seisukohtade eest nui neljaks võitlev.
Ta peab olema hoopis lahke kõigi vastu,
tasakaalukas ja rahu hoidja."
Kogu asja mõte peitub mu järgmises näites,
nii et vaadake siia.
Tere kõigile!
Kas pole lahe, et kõnelen hetkel eeldavasti miljonitele inimestele.
Nii Aasias, Venemaal, Indias, Aafrikas,
Ameerikas, Austraalias ja Euroopas.
See on nii lahe!
Ja siin on Issanda sõna tänaseks päevaks:
"Olgu teiega lihtne läbi saada!"
Ei midagi keerulist, mis?
Kui paljud teist on sellised "kõrge lennuga" inimesed?
Tööandjana meeldivad mulle nö "madala lennu" töötajad rohkem.
Nad tulevad õigeaegselt tööle,
teevad oma töö ära, lähevad koju,
ei nurise ega vingu millegi üle.
Nad teevad 8 tundi tööd saades 8 tunni eest palka
ega näe selles mingit probleemi.
Nad ei ootagi enamat, kui vaid 8 tunni tasu 8 tunni töö eest.
Tänapäeval on see midagi päris harjumatut.
Õppigem olema inimesed, kellega on lihtne läbi saada.
Olgem inimesed, kelle seltskonnas on hea ja kerge olla.
Teate, kuidas seda saavutada?
Pühas Vaimus voolates.
Tõustes igal hommikul ja veetes aega koos Jumalaga,
saades osa Tema võidmisest.
Ütlen Jumalale: "Vajan täna korralikku õlitamist,
et kitsastest olukordadest kergesti läbi minna."
Aamen?
Minu jaoks oleks lausa hirmuäratav minna kodust välja ilma,
et ma poleks veetnud aega koos Jumalaga,
sest ma tean, et Saatan vihkab mind
ja tal on juba plaan varuks, mida minuga sel päeval ette võtta.
Nii et ainus viis, kuidas teda ka päriselt vältida,
on olla nii täis Püha Vaimu, et Saatan ei saaks kuidagi mu vastu.
Jesaja 10:27 on öeldud,
et võidmine on see, mis murrab sidumise ikke.
Seetõttu kutsumegi inimesi saama osa sellistest konverentsidest,
kus lihtsalt leotada end Jumala võidmises.
Võidmises, mis on üle kõigi siinsete kristlaste,
üle ülistuse, üle Jumala Sõna.
Lihtsalt istu ja ligune selles võidmises,
mis võib juba murda kõik su sidumised.
Laiendatud piiblitõlkes viidatakse võidmisele kui paksusele,
mis on päris huvitav.
Ja seal on öeldud, et tänu sellele paksusele
murtakse need ikked me elude üle.
Nii et see on vähemalt üks kord, kus meil on täiega õigus olla paksud.
Paksud võidmisest ja Püha Vaimu ligiolust.
Peame olema Pühast Vaimust nii paksud,
et Saatanal poleks ühtki nii suurt ahelat,
mida ümber meie köita.
Aamen?
Olgem paksud Jumala Vaimust.
Halleluuja!
Läbi kogu Piibli on öeldud, et püüdle rahu poole.
Taotle rahu.
Mitte ära ela pingetes, vaid püüdle rahu poole.
Kreeka keeles viitab see püüdmine raskele tööle.
Ehk teisisõnu:
kui tahad inimestega läbi saada, pead seda ka väga tahtma.
Kui tahad inimestega läbi saada, pead seda ka väga tahtma.
Võib-olla osad teist on üdini väsinud püüdmast läbi saada oma abikaasaga
ja te olete kaalunud lahutust ning otsast peale alustamist.
Las ma öelda teile midagi -
see rohi seal teisel pool aeda pole midagi rohelisem
ja seda peab samuti niitma.
Ehk oleks mõttekam siiski jääda ja oma olukorrale lahendus leida.
5 moodust, kuidas inimestega paremini läbi saada.
Olete te valmis?
1. Mõista, et kõik on erinevad.
Jumal on meid teadlikult erinevaks loonud,
kokku pannud
ja käskinud omavahel läbi saada.
"Pole üldse naljakas, Jumal!"
Kui paljudel teist on mitu last, kes kõik on nii erinevad
ja te mõtlete: "Mis valemiga küll nad kõik ühest kohast on tulnud?"
Kui paljud teist saavad osade oma lastega paremini läbi,
kui teistega?
Kui paljud küll armastavad oma last,
kuid kui üdini aus olla, siis ta ei meeldi teile väga?
Kas see laps, kes sulle väga ei meeldi,
on vägagi sinu moodi?
Jõudis kohale, kas pole?
Kui nii sa ise kui ka su laps olete mõlemad tugevad isiksused,
käib täiega sõda.
Teate, mis? Andke neile midagi, mille eest vastutada
ja ärge toppige oma nina sellesse.
Võid öelda oma 1-aastasele: "See mänguaedik on sinu oma.
Võid seda närida, selles asju loopida
või ka sellest asju välja visata.
See on sinu aedik, nii et tee siin, mis tahad."
Sa pead andma neile ruumi,
sest kui neil on tunne, et kontrollid kõike, mida nad teevad,
oled alates esimesest päevast sõjas.
Ma tõesti kartsin, et lähen täiega hulluks,
enne kui sain teada,
et see, et inimesed pole minusugused, ei tähenda veel, et neil on midagi viga.
Päriselt ka!
Sest ma mõtlesin tihti: "Mis sul küll viga on?"
"Kuidas sa saad niimoodi mõelda?"
"Kuidas sulle saab midagi sellist meeldida?"
"Kuidas sa saad midagi sellist tahta?"
Armas aeg! Kui mina ja Dave üritasime mõnda tuba kujundada...
Hooohhhhhh!
Anna Jumal armu!
Dave'i soov oleks, et kõik toas olev oleks silmatorkav.
Kohe kõik asjad.
Ja mina tahan, et kõik sulanduks ja sobiks omavahel.
Mulle meeldib see, talle too.
Mulle meeldib üks asi, talle teine.
"Mis sul viga on?
Kuidas sulle üldse midagi sellist meeldida saab?"
Kuid me peame jõudma arusaamisele,
et teisel inimesel on sama palju õigust oma meeldimistele,
kui sinul on sinu meeldimistele.
Te pole selles väga kindlad, mis?
Te pole just eriti aldid selle peale plaksutama.
"No ma ei tea..."
Jumal on andnud igaühele meist oma peamise temperamendi
ja need kõik on erinevad.
Apostlid Peetrus ja Johannes olid nii erinevad.
Peetrus oli kui tulekera,
kes ei suutnud 2 sekunditki suud kinni hoida.
Johannes aga hõljus lihtsalt kuskil Jeesuse ligiolus,
viidates enda poolt kirjutatud raamatus:
"Ma olen jünger, keda Jeesus armastab."
Kuna ma olen nagu Peetrus, siis võin öelda teile,
et teil pole aimugi,
kuidas taoline väljaütlemine Peetrusesse lõikas.
Muideks, ärgem unustagem, et kui Jeesus õpetas andestamisest,
oli just Peetrus see, kes küsis,
kui palju kordi tuleb teisele ühe ja sama asja pärast andestada?
Need mehed olid inimesed nagu meiegi,
käies üksteisele pinda
ja tegeledes pidevalt nende teemadega.
Jeesusel muide oli ka võimalus solvuda.
Ta tuli siia maa peale tegema oma tööd, olles võitud selleks
Ta pidi hoidma alal oma võidmist.
Ta vajas täiega võidmist, et olla võimeline minema ristile.
Ta vajas Püha Vaimu ligiolu ja väge,
et minna läbi Ketsemani aia kogemusest.
Ka meie vajame Püha Vaimu väge, et minna läbi neist asjadest.
Mis aga oleks juhtunud siis,
kui Jeesus oleks solvunud Ristija Johannese peale,
kes hakkas pisut kahtlema, kas Jeesus ikka on see õige?
Või kui Ta oleks solvunud religioossete juhtide peale,
kes Talle koguaeg jamasid põhjustasid?
Või kui ta oleks solvunud omaenda pere peale,
kuna Ta vennad pidasid Teda täiega hulluks?
Jah, Ta ajas oma asja ja tegi, mida Jumal oli palunud,
kuid samas oleks kogunud südamesse
kõiki neid solvumisi ja riivamisi.
Kui see oleks nii olnud, ei istuks meist keegi täna siin.
Ma ütlesin, et meist keegi ei istuks täna sel juhul siin!
Jeesus poleks sellisel juhul saanud viia täide Isa plaani.
Ja samas solvati ja riivati Teda igal võimalikul juhul, kus Ta käis.
Ma loodan, et vähemalt keegi teist näeb siin midagi.
Ma ise pean pidevalt töötama selle kallal,
et hoida oma südant solvumast.
Pean tegema seda kohe jõuliselt.
Ärge arvake, et ma kuidagi erinen teist!
Ma võin ärgata hommikul kõige nõmedamate mõtetega.
Keset oma palvet võin korraga mõelda millelegi,
mida keegi ütles mulle 2 nädalat tagasi.
Saatan on Saatan igaühe elus.
Seetõttu ütlen vahel endale kohe kõva häälega: "Ei! Ei!"
"Sa isegi ei lähe seda teed!"
Sa pead kui sulgema end kõigile neile mõtteviisidele.
Palu, et Jumal aitaks sind ja sa hoiaks sellest kõigest eemale.
Miks?
Sest ma ei kuulu iseendale
ja mul ei ole ka seda luksust käituda nagu tavaline inimene.
Paulus ütles Korintose kogudusele, et nad on lihalikud;
kamp lihalikke tittesid, kes käituvad nagu muutumatud inimesed.
Las ma öelda veelkord:
meil ei ole seda lihalikku eesõigust käituda nagu kõik teised!
Isegi, kui kogu ülejäänud maailm vihastab ja jääbki vihaseks,
siis meil ei ole seda võimalust.
Võime küll vihastuda, aga mitte jääda vihaseks.
Peame laskma asjadel minna ja saama neist üle,
jättes need sinna paika.
Me ei tohiks muudkui komistada ühe ja sama asja otsa.
Ma olen otsustanud viia lõpuni selle, milleks Jumal mind on kutsunud.
Ka sina pead olema otsusekindel,
et teha seda, mida Jumal on sul palunud teha.
Mis iganes see ka poleks -
pead olema otsusekindel, et viia see lõpule.
Kui see ka pole midagi enamat, kui teenida Issandat rõõmuga,
siis otsusta seda teha.
Ka see on juba kutsumine!
Nii et kõik pole meie sarnased ja teevad asju, mida me ei mõista.
Seetõttu peame mõista,
et igal inimesel on sama palju õigusi, kui meil,
et olla tema ise ja mõelda nagu ta mõtleb.
Sest lõppeks ei vastuta me kellegi teise, kui vaid iseenda eest.
Elu oleks ikka päris igav, kui me kõik oleks ühesugused.
Kujuta näiteks ette, et peaksid tegema smuuti vaid piimast
Siis see oleks vaid piim.
Kuid mida enam koostisaineid lisad, seda paremaks see läheb.
Me peame õppima hindama inimestes peituvaid erinevusi
ja seda, millist väärtust nad meile tegelikult lisavad,
selle asemel, et mõelda, kui palju nad meist erinevad.
Aamen?
Minu isiklik assistent Penny on tohutult organiseeritud.
Ma ei saa öelda, et ma mingi vedelvorst oleks,
aga ma ei ole nii organiseeritud, kui tema.
Jah, mu aluspesu on ka ühes sahtlis,
aga need pole värvide kaupa erinevatesse hunnikutesse sorditud.
A'la valged, mustad, pruunid ja sinised.
Ma tean, kus nad on ja ma oskan neid sealt leida, kuid...
Jah, mu asjad jõuavad kappi, kuid mitte sortide kaupa hunnikusse.
Küsisin kord Penny'lt, mida ta oma vabal ajal teeb
ja ta vastas: "Korraldan asju."
Ja ma mõtlesin: "Mida värki?"
Ta ütles, et see on talle kui meelelahutuse eest.
"Tõesti? Tead, mida ma oma vabal ajal teen?
Lebotan diivanil ja palun, et Jumal saadaks mulle kellegi,
kes mu elu ära korraldaks ja organiseeriks."
Ja muide, ma ei tunne end grammivõrdki kehvasti sellepärast,
et mulle ei meeldi süüa teha,
et mind ei huvita koristamine.
Ma tegin seda kõike aastaid.
Nüüd aga pühendan end uutele asjadele,
mille Jumal on andnud mulle teha
ja Ta saadab mulle abiväe kandma hoolt muude asjade eest.
Ära tunne end halvasti vaid seetõttu, et sa pole selline nagu teised.
Ma püüdsin kord olla oma naabrinaise sarnane,
kes huvitus kunstist ja käsitööst,
kes hoolitses aia eest, värvis maja ja niitis muru.
Mida kõike ta ka ei teinud, aga see oli täiega õudukas mu jaoks.
Meil oli ka aed ja ma hankisin endale õmblusmasina.
Õmblesin Dave'le siis ühed šortsid, mille õmblused jäid väljapoole,
selle asemel, et olla seespool.
Lisaks sellele olid taskud pikemad kui püksisääred.
Rääkisin Dave'i ära,
mispeale rajasime aeda aiamaa ja istutasime sinna tomatid.
Dave rohis ja mina vahtisin oma tomateid.
Hankisin endale erinevad vahendid sisse tegemiseks,
et siis koos naabrinaisega tomateid sisse teha.
Püüdsin olla normaalne naine.
Kuid õhtu enne seda,
kui pidime järgmine hommik k 9 hakkama tomateid sisse tegema,
tulid mingid mustad sitikad
ja närisid suured augud mu tomatitesse.
Naabrinaise tomateid aga nad ei puutunud!
Nii et ma solvusin pisut Jumala peale.
Ütlesin: "Ma olen usunaine ja olen palvetanud nende tomatite üle.
Putukad sõid minu omad ära,
aga naabrinaise omi isegi ei puutunud mitte!"
Jumal vastas: "Aga ma pole kordagi palunud sul kasvatada tomateid."
"Seetõttu pole mu ka kohustust kaitsta su tomateid,
sest ma olen kutsunud sind kuulutama evangeeliumi."
Ära püüa olla keegi teine, vaid ole täiega sina ise,
lastes samas teistel olla need, kes nemad on.
Nüüd on jama, sest aeg on otsas, aga mul on veel 4 punkti jäänud.
2. Ole alandlik
3. Õpi tunnistama, et sul pole alati õigus
"Ai!"
"Jaa, võime küll seda teha,
sest ma ei peagi saama koguaeg oma õigust."
Haaa-haaa-haaa!
Küll on kahju, et meil veel ühte tundi pole,
sest kogu lugu alles hakkab tuure üles võtma.
4. Lõpeta inimeste muutmine ja jäta nad Jumala hooleks
Ära oota, et inimesed oleksid midagi, mida nad pole.
5. Jaga kriitikat inimesi säästes
Kriitika ei mõju inimestele hästi, küll aga teeb seda julgustamine.
6. Tegele oma asjadega.
Aamen.
7. Usu ja looda alati parimat
Minu jaoks on kõige olulisem hoida alal seda võidmist,
mille Jumal on mulle andnud.
See on võimalik vaid rahulikuks jäädes.
Kus on ühtsus ja üksmeel, on ka õnnistused ja võidmine.
Me peame omama rahu nii Jumala, iseenda kui teistega.
Kus iganes on üksmeel, on ka õnnistus.
Täna pakume sulle CD'de sarja "8 viisi elada konflikti vabalt"
Vahel piisab vaid väikestele asjadele tähelepanu pööramisest,
et nautida Jumala rahu.
Ühtlasi tahame kinkida sulle raamatu "Kahanda mind armastama".
See õpetab, kuidas armastada Jumalat, iseennast ja teisi.
Avasta rahu,
mis lähtub kõigis su suhetes peituvast rõõmust ja armastusest.
Isegi neis, mis kõige keerukamad.
Joyce'i 4-osaline CD-sari "8 viisi elada konflikti vabalt"
Tellides saad ka kingituseks raamatu "Kahanda mind armastama"
Tellimiseks külasta me kodulehekülge
Järgmises saates...
Peamine asi, mille tahan, et meelde jätaksite,
on minu ja mu venna lugu.
Kaks inimest, kes kasvasid samas kodus
ja kellel olid võrdsed võimalused.
Üks suri mahajäetud hoones,
teine kuulutab evangeeliumi.
Joyce Meyer'i IT meeskond pingutab täiega selle nimel,
et pakkuda sulle imelist neti kogemust.
See kood ei tööta.
Olen juba kõike proovinud.
Aga proovi seda.
Vaata meie uuendatud kodulehte ekraanil olevalt aadressilt,
saa meie Facebook'i sõbraks ja vaata Twitteris me säutse.
Vaata, kuidas aitad oma ligimest teisel pool maailma!
Vaata, millega Lootuse käsi täna tegeleb.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele